ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΒΡΥΞΕΛΛΕΣ, ΒΕΛΓΙΟ ΑΥΓΟΥΣΤΟΣ 1959
Υψηλοτάτη.
Φύγε.
3 Αυγούστου 1959.
Αγαπημένη μου Μαργαρίτα, σου γράφω με βαριά καρδιά,
ελπίζοντας να σε προετοιμάσω για μια ανακοίνωση που θα κάνω.
Όπως γνωρίζεις, μόλις επέστρεψα από ταξίδι ενός έτους σε όλο τον κόσμο.
Μια νέα κοπέλα ονόματι Μαρί-Λους με συνόδευσε στο ταξίδι αυτό
ως γραμματέας και φωτογράφος μου.
Τη γνωρίζω εδώ και μερικά χρόνια
και η συντροφιά της είναι από τις λίγες χαρές της ζωής μου.
Αποφάσισα να της ζητήσω να με παντρευτεί.
Αγαπημένη μου Μαργαρίτα, ξέρω ότι θα νιώσεις προδομένη με την απόφασή μου.
Όταν χωριστήκαμε, δεν φανταζόμουν ότι θα ερωτευόμουν κάποιαν άλλη.
Αλλά ο αποχωρισμός και η γνώση ότι ποτέ δεν θα μου επιτραπεί να σε παντρευτώ,
ή έστω, με τον καιρό...
ΓΑΜΟΣ
Έλαβα...
Έλαβα ένα γράμμα σήμερα από τον Πίτερ Τάουνσεντ.
Τον σμήναρχο Βαρετό;
-Δεν είναι βαρετός. -Τι;
Ο Πίτερ δεν είναι βαρετός.
Με συγχωρείς. Υπάκουος, καθώς πρέπει, στημένος προσοχή.
Ιεραποστολικό, τρία λεπτά το πολύ και τέρμα. Σαφώς βαρετός.
Μάλλον με πιτζάμες. Δείχνει τύπος της πιτζάμας.
Ριγέ, με σιδερωμένη τσάκιση.
Και; Τι είχε να σου πει;
Ζήτησε την άδειά μου να λύσει τη συμφωνία μας.
Συμφωνία; Ποια συμφωνία;
Αν δεν μπορούσαμε να παντρευτούμε μεταξύ μας, να μην πάρουμε άλλους.
Κατάλαβα.
Λοιπόν... τώρα θέλει να τον απελευθερώσω από την υπόσχεσή του.
Για να παντρευτεί;
-Ναι. -Ποια είναι η άτυχη;
Κάποια που γνώρισε στις Βρυξέλλες.
Είναι 19 ετών.
Σοβαρά;
Στην ηλικία του; Δεν αποτελεί ποινικό αδίκημα αυτό;
Μου έγραψε για να μην το μάθω από άλλον.
Πολύ ιπποτικό.
Και;
Πώς νιώθεις;
Ναι, νιώθω λίγο πληγωμένη που βρήκε πρώτος αυτός την ευτυχία.
Μη νιώθεις έτσι.
Δεν βρήκε την ευτυχία.
Βρήκε τον γάμο, ακριβώς το αντίθετο της ευτυχίας.
Ιδανικά θα του έγραφα εγώ, να του πω ότι εγώ παντρεύομαι.
Είπες ότι δεν θες να παντρευτείς. "Αυτό κάνουν οι συμβατικοί άνθρωποι".
Δεν νομίζεις ότι εσύ κι εγώ θα μπορούσαμε να το κάνουμε... αντισυμβατικό;
Ενδιαφέρον;
Χριστέ μου. Μόνο αν παραβούμε έναν έναν όλους τους φρικτούς όρκους
που μας επιβάλλει η Εκκλησία.
-Τόνι. -Ναι, βέβαια.
Πρέπει ν' ανοίξουμε τις πόρτες. Έτοιμη;
-Δεν μπορείς να το αφήσεις έτσι. -Αργήσαμε ήδη μισή ώρα.
-Μόλις σου έκανα πρόταση γάμου. -Μπορούμε να το συζητήσουμε άλλη στιγμή.
Αφού το σημαντικό για μένα δεν είναι προτεραιότητα για σένα...
-Είναι έξω το αυτοκίνητο; -Ναι, κυρία.
-Πού πηγαίνεις; -Σπίτι.
Ήρθες να με υποστηρίξεις. Οι μισοί δημοσιογράφοι ήρθαν να δουν εσένα.
Το έργο σου θα πρέπει να μιλήσει μόνο του. Σίγουρα θα το πετύχει.
Πού πήγε η Υψηλοτάτη, Τόνι;
Δεν της ταιριάζουν αυτά, αλλά είναι εδώ ο Λάρι Ολίβιε κι ο Άλεκ Γκίνες.
Μάρλεν Ντίτριχ, κανείς;
Να τη. Ελάτε, παιδιά. Βγαίνει τώρα.
Φύγε. Φύγε!
ΕΠΙΤΥΧΙΑ Η ΕΚΘΕΣΗ! Η ΦΩΤΟΓΡΑΦΙΑ ΣΤΑ ΚΑΛΥΤΕΡΑ ΤΗΣ
Λόρδε και λαίδη Τρέντσαρντ. Πόσο χαίρομαι. Πρέπει να ξανάρθετε, πάει καιρός.
Θα χαρώ πολύ. Την αγάπη μου.
-Γεια σου, μαμά. -Καλέ μου.
-Θα ήθελα το συνηθισμένο. -Πολύ ωραία.
Λοιπόν...
Δεν ήρθες στην έκθεσή μου.
Και μάλιστα σου το θύμισα.
Συνέπιπτε με κάτι άλλο.
-Ο αδελφός σου... -Ετεροθαλής.
είχε παρέλαση.
Η Ιρλανδική Φρουρά παρελαύνει κάθε μήνα.
Εγώ κάνω εγκαίνια μια φορά τον χρόνο.
Ήταν πολύ σημαντικό για εκείνον.
Ορίστε, λοιπόν.
Μάικλ.
Τα σχόλια ήταν ευνοϊκά.
-Πολύ ευνοϊκά, μάλιστα. -Αλήθεια; Διάβασα τους Τάιμς.
Οι Τάιμς ήταν οι μόνοι αρνητικοί.
Την ανέφεραν καθόλου;
Τη Μαργαρίτα; Δεν ήταν εκεί.
-Τα τσουγκρίσαμε. -Για ποιο λόγο;
Για τον γάμο, αφού θες να μάθεις.
-Σε απέρριψε. -Όχι.
Το αντίστροφο.
Τρελάθηκες;
Ξέρεις, μαμά, για τους πιο πολλούς γονείς,
κανείς δεν είναι αρκετά καλός για τα παιδιά τους.
Στην υγειά σου.
Τι συμβαίνει;
Πρέπει να σου πω κάτι.
-Το είπα στην Τζάκι. -Πώς το πήρε;
Πήρε αμυντική στάση.
Γενικά, δεν παίρνει ποτέ συνηθισμένες στάσεις.
Παραείναι συμβατικές.
Είναι φοβερή στο κρεβάτι.
Προφανώς.
Τι θα πει αυτό;
Να, έχεις γίνει πάρα πολύ...
καλύτερος από τότε που βλέπεστε.
-Έτσι ακριβώς. -Αλήθεια;
Δεν μπορώ να αντεπεξέλθω πια.
Κι έχεις πιο πολλή φαντασία.
Αλήθεια;
Οπότε, μην την αφήσεις.
Μην το διανοηθείς.
Δεν πρόκειται.
Την Πέμπτη θα είμαι στο Λονδίνο και ίσως έχω χρόνο μετά το γεύμα.
Μου κάνεις πρόταση;
Μάλιστα.
Έχετε αντίρρηση, κύριε Φράι;
Καμία απολύτως, κυρία Φράι.
Να ξαναμιλήσουμε;
-Θα δω τη Μαργαρίτα εκείνο το βράδυ. -Δεν πειράζει.
Υπόσχομαι να μη σε εξουθενώσω τελείως.
Σκέφτηκα να της σκάσω την ερώτηση τότε.
Ποια ερώτηση;
Εκείνη την ερώτηση.
Είπες ότι έχει χοντρούς αστραγάλους και φάτσα Εβραίας μανικιουρίστας.
Πράγματι... έχει.
Αλλά είναι αξιολάτρευτη.
-Και αρπάζεται εύκολα. -Καλό είναι αυτό;
Είναι κάπως σέξι.
Δεν είναι ανάγκη να την παντρευτείς.
Πολύ φοβάμαι πως είναι.
Για άλλους λόγους.
Μη μου ζητήσεις να το εξηγήσω.
Τα περισσότερα είδη των Γκαλαπάγκος βρίσκονται μόνο σε αυτά τα νησιά.
Οι θαλάσσιοι λέοντες, λόγου χάρη, ανήκουν σε ένα υποείδος
που υπάρχει μόνο στα Γκαλαπάγκος.
Η χερσαία ιγκουάνα, που δεν είναι ίδια με την...
Τι είναι αυτό;
Άνοιξέ το.
Θα με συγχωρήσεις αν δεν γονατίσω;
Δεν δείχνεις σεβασμό στην πριγκίπισσα ούτε καν για πρόταση γάμου;
Δεν έχει σχέση με τον σεβασμό.
Με πονάνε από το πολύ πήδημα.
Παντρέψου με.
Νόμιζα ότι απεχθάνεσαι τον γάμο.
Όντως.
Αλλά απεχθάνομαι πιο πολύ την ιδέα να σε χάσω.
Όντως θα με έχανες.
Θα επέστρεφες.
Ποτέ.
Θέλω να μου υποσχεθείς κάτι.
Πες το.
Μη με κάνεις να βαρεθώ.
Εντάξει.
Θέλω κι εγώ να μου υποσχεθείς κάτι.
Πες το.
Μη με πληγώσεις.
Το υπόσχομαι.
Ο Τόνι μού ζήτησε να τον παντρευτώ και δέχτηκα.
Οριακά καλύτερα από το "Ω!",
που ήταν η αντίδρασή σου στην πρόταση του Πίτερ.
Τέλος πάντων, ελπίζω να μην υπάρχουν αντιρρήσεις κι εμπόδια τώρα.
Όχι, και βέβαια όχι.
Αν έχεις την καλοσύνη, επιβεβαίωσέ το,
ευκρινώς και δυνατά, ώστε να είναι απολύτως σαφές.
Μαργαρίτα.
Υπόσχομαι ότι δεν θα κάνω τίποτε για να εμποδίσω τον γάμο σου ποτέ ξανά.
Σε ευχαριστώ.
Έχω την έγκρισή σου να το ανακοινώσω και να κάνω σχέδια;
-Ναι. -Ωραία.
Με συγχωρείς που δεν μένω άλλο, αλλά θέλω να ξεκινήσω αμέσως.
Μου έγραψε ο Πίτερ.
Παντρεύεται κι εκείνος.
Μια κοπέλα 19 ετών.
-Αχ, Μαργαρίτα. -Η ανακοίνωσή μου πρέπει να βγει πρώτη.
Κάστρο Μπερ. Καλησπέρα.
Εδώ Τόνι Άρμστρονγκ-Τζόουνς. Θα ήθελα τη μητέρα μου.
Θα δω αν η Λαίδη Ρος είναι διαθέσιμη.
Πες της ότι είναι σημαντικό.
Η λαίδη Ρος αναπαύεται, κύριε.
Ζήτησε να την καλέσετε πάλι αύριο.
Σκατά.
-Τόνι; -Έρχομαι.
Κυρία.
Κάθισε, Μάικλ.
Πού θα το κάνουμε;
Τι θα σου άρεσε;
Όλοι θα περιμένουν το Αβαείο,
αλλά αφού δεν υπάρχει κίνδυνος να βάλω ποτέ το στέμμα,
μπορούμε να σπάσουμε την παράδοση, αν θες.
Να πάμε στο Γκρέτνα Γκριν;
Γιατί όχι;
Ή στο Λας Βέγκας.
Με ενημέρωσε η πριγκίπισσα Μαργαρίτα ότι της έγινε πρόταση γάμου.
Δέχθηκε την πρόταση και θέλει να κάνει δημόσια αναγγελία.
Θα μιλήσεις στον αντισμήναρχο Κόλβιλ
και τους άλλους στο γραφείο Τύπου και θα τους ζητήσεις να τη βοηθήσουν;
Βεβαίως, κυρία.
Θα είναι... ο φωτογράφος, κυρία;
Ναι.
-Ο κύριος Τζόουνς. -Άρμστρονγκ-Τζόουνς, νομίζω.
-Μάλιστα. -Είναι εντός των δικαιωμάτων της, Μάικλ.
Και φαίνεται πολύ αποφασισμένη.
Και δεν αντέχουμε άλλο δράμα όπως του Πίτερ Τάουνσεντ,
γι' αυτό θα το υποστηρίξω, ό,τι και να γίνει.
Φυσικά, κυρία.
Υπάρχει ένα μικρό πρόβλημα, όμως.
Πλάκα δεν θα είχε να διαλέγαμε το Αβαείο;
Το μισό για τους φίλους σου, το άλλο μισό για τους δικούς μου.
Νέος κόσμος, παλιός κόσμος.
Σαν αετός με δύο κεφάλια που κοιτάζουν σε αντίθετες κατευθύνσεις.
Εντάξει. Ας τον κάνουμε στο Αβαείο.
Ας τον κάνουμε μεγαλύτερο από της αδελφής μου. Ας την επισκιάσουμε.
Ας τραντάξουμε συθέμελα αυτόν τον τόπο.
Καταλήξαμε στην εξής απόφαση:
μια σύντομη αναγγελία και στη συνέχεια ένας μεγάλος γάμος
στο Αβαείο.
Έφερα τη δήλωση που θα στείλουμε στις εφημερίδες αύριο.
Λοιπόν, τι λες;
Καλή φαίνεται, αλλά...
Όχι, μην αρχίζεις τα "αλλά".
-Θα πρέπει να καθυστερήσουμε. -Ποιο πράγμα;
Την αναγγελία.
Για λίγους μήνες.
Γιατί;
Εξαιτίας του μωρού.
Ποιου μωρού;
Του δικού μου. Είμαι έγκυος.
Πόσο είσαι;
Δεκατεσσάρων εβδομάδων.
Γιατί δεν μου το είπες;
Προσπάθησα, αλλά ήσουν στα σύννεφα, για ευνόητους λόγους.
Τι σχέση έχει η εγκυμοσύνη με όλα αυτά;
Συγχαρητήρια, παρεμπιπτόντως.
Ευχαριστώ. Είναι θέμα πρωτοκόλλου.
-Καταλαβαίνω. -Όχι, δεν καταλαβαίνεις.
Είναι ένα σχέδιο που μαγειρέψατε για να με αποτρέψετε από τον γάμο.
Όχι, είναι το ενοχλητικό πρωτόκολλο.
Μέχρι να γεννηθεί το τέκνο του μονάρχη, δεν γίνονται αναγγελίες.
Αν δεν το αναγγείλουμε, δεν μπορούμε να παντρευτούμε.
-Όχι, για έξι μήνες μόνο. -Άλλους έξι μήνες;
Μαργαρίτα.
Ο περισσότερος χρόνος θα περάσει με τις ετοιμασίες.
Μαργαρίτα.
Ως ένδειξη της υποστήριξής μου ως βασίλισσα,
θα κάνω μια γιορτή.
Για την οικογένεια. Για τους φίλους σου. Για να δείξω ότι σε στηρίζω.
Δεν το κάναμε αυτό για τον Πίτερ.
Δεν κάνατε τίποτα για τον Πίτερ.
Μαργαρίτα, έχεις τον λόγο μου. Είναι όλα δρομολογημένα.
Θα παντρευτείς τον Τόνι.
Δεν θα το αναγγείλουμε ακόμη.
Ο κύριος Ανάιριν Μπέβαν, που θα είναι θαύμα να μην εκλεγεί,
-με την τεράστια πλειοψηφία του... -Μπομπ.
Θα σε διακόψω μια στιγμή. Με καλούν για... Συγγνώμη.
Τον διέκοψα τώρα, οπότε επιβεβαιώνουμε, Εδιμβούργο-Πέντλαντς.
Ο Μπομπ Μακένζι είπε ότι οι Εργατικοί ήθελαν
δύο τοις εκατό για να κερδίσουν τις εκλογές.
Στην αρχή της βραδιάς επικρατούσαν.
Μια-δυο περιοχές έκλιναν αλλού και αμφιβάλλαμε,
αλλά με 30 αποτελέσματα είναι πια ξεκάθαρο...
Το πιθανότερο να είναι καμιά κομητεία.
Αυτό θα μου δώσουν για να γίνω αποδεκτός.
Κομητεία;
Ούτε καν δουκάτο.
Ή έστω ένα μαρκιζάτο.
Ως σύζυγος της αδελφής της βασίλισσας,
και πάλι θα είμαι ανώτερος του δεύτερου συζύγου της μητέρας μου,
του Ιρλανδού που πήρε, όταν άφησε τον πατέρα μου.
Και ανώτερος από τον γιο που του έκανε,
τον μικρό Μπρένταν, τον υποκόμη.
Όταν πηγαίναμε στην Ιρλανδία, ο Μπρένταν
ταξίδευε πρώτη θέση στο τρένο,
ο άλλος ετεροθαλής αδελφός μου ταξίδευε δεύτερη θέση,
κι εγώ αναγκαζόμουν να πάω τρίτη θέση.
Ο ανάξιος γιος από τον απογοητευτικό πρώτο γάμο, χωρίς τίτλο.
Με το παραμορφωμένο πόδι.
Θα μπορούσες; Θα ήθελες; Ευχαριστώ.
Σ' αγαπώ.
Συντηρητικό Κόμμα: 27.055.
Αυτό οδηγεί σε πλειοψηφία των Συντηρητικών κατά 110 έναντι των Εργατικών,
πάνω από 100 έναντι όλων των κομμάτων στην επόμενη Βουλή.
ΑΝΘΡΩΠΟΣ, ΦΥΛΕΣ ΚΑΙ ΔΑΡΒΙΝΟΣ
Έχεις διάθεση για μερικές ερωτήσεις;
Εξαρτάται τι ερωτήσεις.
Πονάει;
Όχι.
Δεν πονάει.
Αλλά είναι ενοχλητικό,
ιδίως αν το μωρό κάθεται χαμηλά ή αποφασίσει να κλοτσήσει.
-Ορίστε, δεν σε ενδιαφέρει. -Με ενδιαφέρει πολύ.
Νιώθω αδέξια, είμαι διαρκώς κουρασμένη,
δεν μπορώ να κάνω τίποτα, δεν μπορώ να σκύψω.
Σαν το ταξίδι από το Αμπερντίν στο Μπαλμόραλ.
-Σταμάτα. -Μοιάζει να διαρκεί αιώνια.
Και εξαφανίζονται τα δάχτυλα των ποδιών.
Μην το λες αυτό.
-Μου αρέσουν τα δάχτυλα των ποδιών σου. -Είναι απαίσια.
Μην είσαι ανόητη. Είναι το δεύτερο καλύτερο σε σένα.
Τι απαίσιο κομπλιμέντο.
Με συγχωρείς, δεν υπάρχει κακό κομπλιμέντο.
Σωστά. Μην είμαστε εκλεκτικοί.
Ποιο είναι το καλύτερο;
Για την ακρίβεια, είναι δύο.
Αρκετός λόγος για να κάνεις παιδιά. Είναι πελώρια.
-Ναι, καλά. -Κάνεις για παραμάνα.
Όχι, καλύτερα σερβιτόρα.
Έλα, κάν' το για χάρη μου.
Βάλε μου μια μπίρα.
Πρόστυχα. Έλα.
-Δεν έχω ιδέα πώς γίνεται. -Έλα.
Έτσι.
Κοίτα με στα μάτια ενώ το κάνεις.
Έλα.
Θα ήθελα πολύ να έλθετε στο Μπερ τον Μάρτιο. Τότε γίνεται το κυνήγι.
-Αλήθεια; -Ναι, και αν έλθετε...
Από εδώ.
Aς είναι κάποιος ενδιαφέρων.
Αγάπη μου, από δω ο Τζον Μπόφορτ. Είναι πολύ καλοί μας φίλοι.
Το μικρό δάχτυλο.
Ουίσκι, παρακαλώ, καλέ μου.
Τι συμβαίνει; Είσαι σαν να είδες φάντασμα.
Κατά κάποιον τρόπο, ισχύει.
Όλοι τους είναι φρικαλέα, παρωχημένα απομεινάρια και στοιχειά.
-Όχι, δεν είναι αυτό. -Τι είναι;
-Δύο ουίσκι, παρακαλώ. -Βεβαίως, κύριε.
Δεν ήθελα να σου το πω απόψε.
Ποιο;
Τόνι, είμαι έγκυος.
Από μένα;
-Δεν είσαι σίγουρη. -Είμαι κατά 99%.
Μας μένει ακόμη το ένα τοις εκατό.
-Το είπες στον Τζέρεμι; -Όχι ακόμη. Δεν τολμώ.
-Φωτογράφισε το Νόλις Χάους. -Ναι.
Το λατρεύει. Το έχει στο καθιστικό του.
Αν χρειάζονται επιπλέον αποδείξεις ότι η χώρα μας έχει αλλάξει,
ιδού τα τεκμήρια.
Άλλαξαν όλα τόσο γρήγορα.
-Μέσα σε μια γενιά. -Ναι.
Πριν 15 μόλις λεπτά, το βρετανικό κατεστημένο
δεν ήθελε να μπω στην οικογένεια.
-Το θυμάμαι. -Ήμουν πρίγκιπας από βασιλικό οίκο.
Η βασίλισσα Βικτωρία ήταν προ-προγιαγιά μου.
Είχα πατέρα πρίγκιπα, παππού βασιλιά,
και όλοι έφριτταν με το πόσο ακατάλληλος ήμουν
και πόσο χαμηλά έπεφτες.
-Ξέρω. -Η μητέρα αυτού εδώ...
-Πάψε! -είναι φρικτή αριβίστρια.
Ο πατέρας του είναι ασήμαντος συμβολαιογράφος
που το 'σκασε με μια αεροσυνοδό
και όλοι πανηγυρίζουν για τον θρίαμβο.
Όχι ακόμη.
Θλιβερό.
Έλα, Μαργαρίτα.
Ακολούθησέ με.
-Ελάτε όλοι μαζί μας. -Ελάτε, παρακαλώ.
-Κυρία. -Εδώ είμαστε.
-Μάικλ. -Θα οδηγήσω εγώ.
Αν πρέπει να ξέρουμε κάτι
για τον κύριο Άρμστρονγκ-Τζόουνς, πριν γίνει μέλος της οικογένειας,
καλύτερα να το μάθω νωρίς παρά αργά.
Τι θα ήθελε να μάθει η Μεγαλειότητά σας;
Περνάμε!
-Κυρία. -Περνάμε.
Προσέξτε.
Λίλιμπετ.
-Μάικλ. -Καλημέρα, Τόμι.
Ελπίζω, Μεγαλειοτάτη, να κατανοείτε το πλαίσιο
στο οποίο πραγματοποιήθηκε αυτή η διακριτική αναγνώριση,
και ότι δεν συνιστά κατά κανέναν τρόπο
νοσηρή, ηθικολογική ή επικριτική θεώρηση.
Ο κος Άρμστρονγκ-Τζόουνς έχει κάθε δικαίωμα
στην ιδιωτική ζωή του να κάνει όποιες επιλογές επιθυμεί.
Ωστόσο, όπως πολλοί καλλιτέχνες,
δεν του ταιριάζει η συμβατική προσέγγιση της ζωής.
Φαίνεται πως αυτό που καθιστά το έργο του αξιόλογο
είναι η προθυμία του, η όρεξή του
να σπάζει φραγμούς και συμβάσεις,
ωθώντας το μέσον της φωτογραφίας στα όριά του, όπως αντιλαμβάνομαι.
Και όπως πράττει στην τέχνη,
έτσι και στη ζωή, κατά τα φαινόμενα.
Καταλαβαίνω.
Η στενή οδός, η ευθεία, χριστιανική οδός,
δεν είναι του γούστου του.
Εξ όσων γνωρίζουμε,
αυτή τη στιγμή διατηρεί
τουλάχιστον άλλες τρεις στενές σχέσεις.
Τι;
Με ποιες;
Με τη δεσποινίδα Τζάκι Τσαν,
χορεύτρια ανατολίτικων χορών και τραγουδίστρια.
Με την Τζίνα Γουόρντ, μια ηθοποιό,
και με τη δεσποινίδα Ρόμπιν Μπανκς, πρώην βοηθό του.
Αυτές οι σχέσεις, πρέπει να προσθέσουμε...
Είναι μόνο οι κατά φύσιν.
Ορίστε;
Έχουμε λόγους να υποπτευόμαστε ότι ο κύριος Άρμστρονγκ-Τζόουνς
τρέφει προτίμηση για τους ομόφυλούς του,
και ότι η στενή φιλία του με τον μέλλοντα κουμπάρο του,
-τον κύριο Τζέρεμι Φράι, είναι... -Ναι.
-στην πραγματικότητα... -Εντάξει.
Για να μην αναφέρουμε και τη σύζυγό του.
-Σας παρακαλώ. -Την Καμίλα.
Το πατρικό της είναι Γκρίνλινγκ.
Άλλοτε ερωμένη του Άρμστρονγκ-Τζόουνς.
Η οποία είναι επίσης έγκυος αυτή τη στιγμή.
Έχετε φωτογραφία της;
Έχουμε.
Ευχαριστώ, Μάικλ.
Κύριοι, στο σημείο αυτό συνηθίζεται να ενημερώνεται ο υπουργός Εσωτερικών.
-Σιγά, Τζιμ. -Εντάξει.
-Έτοιμος; -Ναι.
-Λίγο παυσίπονο, κυρία. -Ευχαριστώ.
Με χαρά σάς ενημερώνω ότι ο τοκετός του βασιλικού τέκνου αναμένεται σύντομα.
Θεέ μου.
Ίσως μια σύντομη προσευχή εκ μέρους της κυβέρνησης;
Κύριε, επουράνιε Θεέ, πατέρα παντοκράτορα,
βασιλέα των βασιλέων…
Έτοιμη, κυρία.
...κύριε των ηγεμόνων,
που από τον θρόνο Σου ατενίζεις όσους κατοικούν στη γη.
Από καρδιάς Σε εκλιπαρούμε,
δώσε την ευλογία Σου στην ευγενική μας δέσποινα, βασίλισσα Ελισάβετ.
Πλημμύρισέ την με τη χάρη του Αγίου Πνεύματος,
ώστε να τηρεί πάντα το θέλημά Σου και να ακολουθεί τον δρόμο Σου.
Χάρισέ της άφθονα τα επουράνια δώρα.
Να πάρει.
Χάρισέ της υγεία, πλούτο και μακροημέρευση.
Δώσε της δύναμη να υπερνικήσει όλους τους εχθρούς της,
και τέλος, στην επόμενη ζωή...
Να πάρει!
να αποκτήσει αιώνια χαρά και ευτυχία,
με τη χάρη του Κυρίου ημών Ιησού Χριστού.
-Αμήν. -Αμήν.
Τι καλό μωράκι.
Εδώ Λονδίνο. Ακούτε τις ειδήσεις.
Ο νέος πρίγκιπας θα είναι δεύτερος στη σειρά διαδοχής
και γεννήθηκε με βάρος τρία κιλά και 300 γραμμάρια.
Το όνομα αναμένεται να ανακοινωθεί σύντομα.
Οι εορτασμοί περιλαμβάνουν 41 κανονιοβολισμούς
του Βασιλικού Πυροβολικού
και 21 κανονιοβολισμούς του Βασιλικού Ναυτικού.
Εδώ Βρετανική Εταιρεία Μεταδόσεων...
Έχετε νέο ανιψιό, Υψηλοτάτη.
Συγχαρητήρια.
-Γεια σου. -Γεια σου.
Για δες τι όμορφος που είναι.
-Ευχαριστώ. -Έχετε σκεφτεί όνομα;
Βασικά... σκεφτήκαμε για λίγο το Γεώργιος, αλλά υπήρξαν πάρα πολλοί.
-Εξάλλου κανείς δεν θα φτάσει τον μπαμπά. -Όχι.
Σκεφτήκαμε Λουδοβίκος, αλλά ήταν πολύ...
Ξένο.
Έτσι, καταλήξαμε στο Ανδρέας.
-Από τον πατέρα του Φιλίππου. -Τον χρεοκοπημένο γυναικά.
Τον πατέρα του.
Τώρα που το μωρό είναι εδώ, υγιές, όλα πάνε καλά, όλοι είναι ενθουσιασμένοι,
θέλω την ευλογία σου για μένα και τον Τόνι...
-Ξέρεις τι θα πω. -Να αναγγείλεις τους αρραβώνες σας;
Ναι.
Πολύ ωραία.
Ευχαριστώ.
Πριν, όμως, το αναγγείλεις και τρέξεις στην εκκλησία...
είσαι σίγουρη ότι είναι ο σωστός;
-Δεν το πιστεύω αυτό. -Μαργαρίτα.
Στο πρώτο πάθος του έρωτα, όλοι είμαστε τυφλοί.
Βλέπουμε μόνο όσα θέλουμε.
-Τον ξέρεις ελάχιστα. -Εσύ τον ξέρεις λιγότερο.
Ανησυχώ μήπως βιαστείς να κλείσεις πληγές.
Τις πληγές που μου άνοιξες.
Μήπως δεσμευτείς σε μια κατάσταση, σε έναν άνθρωπο,
που δεν είναι ο σωστός.
Μου είπες ότι δέχτηκες αυτόν τον αρραβώνα,
όταν έμαθες ότι ο Πίτερ σκόπευε να παντρευτεί κάποια άλλη.
Θέλω μόνο να βεβαιωθώ ότι δεν είναι κάποιου είδους εκδίκηση.
Ο Τόνι δεν είναι εκδίκηση. Ο Τόνι είναι ελεύθερη επιλογή.
Ο Τόνι μού έδωσε λόγους να ελπίζω και να ονειρεύομαι.
Μου ξυπνά αισθήματα που κανείς άλλος δεν μπόρεσε.
Αισθήματα που δεν πίστευα ότι υπάρχουν.
Δεν αμφιβάλλω γι' αυτό.
Αλλά είναι επίσης πολύ περίπλοκος άνθρωπος.
Με περίπλοκο παρελθόν και ίσως, ποιος ξέρει,
και περίπλοκο παρόν.
Τι σημαίνει αυτό;
Ή μήπως ξέρεις κάτι;
Αν ξέρεις κάτι, πες το μου τώρα.
Πες μου τώρα.
Αναρωτιέμαι μόνο αν είναι ο σωστός για ισόβια δέσμευση.
Είναι κατάλληλος για γάμο, με όλα του τα σκαμπανεβάσματα;
Θα παντρευτώ τον Τόνι πάση θυσία.
Στο ληξιαρχείο του Τσέλσι, αν χρειαστεί, με έναν μεθυσμένο για μάρτυρα.
Γιατί ο Τόνι μού δίνει νόημα, με καθορίζει.
Επιτέλους ξέρω ποια είμαι και τι αντιπροσωπεύω.
Και τι είναι αυτό;
Μια γυναίκα αυτόνομη.
Μια γυναίκα της σύγχρονης εποχής.
Και πάνω απ' όλα, μια γυναίκα ελεύθερη.
Ελεύθερη να ζήσω,
να αγαπήσω,
ελεύθερη να ξεφύγω.
Μα δεν ξεφεύγεις.
Διότι δεν εγκαταλείπεις τον τίτλο σου, τη θέση σου, τα προνόμιά σου,
για έναν απλό λόγο.
Τα απολαμβάνεις όλα πάρα πολύ. Τα ανάκτορα, τα προνόμια, τον σεβασμό.
Σημαίνουν περισσότερα για σένα παρά για μένα.
Ενώ εγώ το μόνο που ήθελα ήταν
να τα παρατήσω όλα...
να εξαφανιστώ,
να γίνω αόρατη.
Άρα το επίτευγμά σου είναι ακόμη πιο αξιόλογο.
Κατόρθωσες να εξαφανιστείς και να γίνεις αόρατη φορώντας το στέμμα.
-Μαργαρίτα... -Θα σε δω στο Αβαείο.
Όταν ανακοινώθηκε ο αρραβώνας από τον Οίκο Κλάρενς,
η γενική αντίδραση ήταν όχι μόνο έκπληξη
αλλά και μεγάλη ικανοποίηση.
Παράξενο να στολίζεσαι σε δρόμο του Λονδίνου,
αλλά όλα πρέπει να είναι τέλεια αυτήν τη μεγάλη μέρα.
Ο ΓΑΜΟΣ ΤΗΣ ΥΨΗΛΟΤΑΤΗΣ
ΠΡΙΓΚΙΠΙΣΣΑΣ ΜΑΡΓΑΡΙΤΑΣ
Πριν ανακοινωθεί η μεγάλη είδηση,
ο αρραβωνιαστικός της πριγκίπισσας ήταν άγνωστος στους Βρετανούς.
Τώρα όλοι ξέρουν ότι είναι 29 ετών, όσο και η πριγκίπισσα Μαργαρίτα.
Φοίτησε στο Ήτον και στο Κέμπριτζ, όπου ηγήθηκε της νικήτριας ομάδας το 1950.
Είναι αντισυμβατικός, προικισμένος και πολύ δημοφιλής...
Έκαναν έναν περίπατο γύρω από τα ανάκτορα,
ενώ οι κάμερες κατέγραφαν αυτήν την απολαυστική σκηνή.
Ο πατέρας σου θα ήταν περήφανος.
Όχι κι άσχημα, παραδέξου το.
Ποιο πράγμα;
Για τον γιο που πάντοτε σε ντρόπιαζε.
Τον γιο που απέρριψες, που ποτέ δεν ήταν αρκετά καλός.
Μάλλον πάντα πίστευα ότι τελικά θα παραδεχόσουν
ότι είσαι περήφανη για μένα.
Ίσως ακόμη και ότι με αγαπάς.
Καλέ μου, ελπίζω να μην τα έκανες όλα αυτά για μένα.
Άντονι Τσαρλς Ρόμπερτ, δέχεσαι αυτήν τη γυναίκα για σύζυγό σου,
για να ζήσετε μαζί σύμφωνα με τις εντολές του Θεού
υπό τα ιερά δεσμά του γάμου;
Θα την αγαπάς, θα την παρηγορείς, θα την τιμάς και θα τη φροντίζεις,
σε ασθένεια και υγεία,
και θα απαρνηθείς όλους τους άλλους για να προσκολληθείς σε εκείνη,
για όλη τη ζωή σας;
Δέχομαι.
Μαργαρίτα Ρόουζ, δέχεσαι αυτόν τον άντρα για σύζυγό σου,
για να ζήσετε μαζί σύμφωνα με τις εντολές του Θεού υπό τα ιερά δεσμά του γάμου;
Θα τον υπακούς και θα τον υπηρετείς, θα τον αγαπάς, θα τον τιμάς
και θα τον φροντίζεις, σε ασθένεια και σε υγεία,
και θα απαρνηθείς όλους τους άλλους για να προσκολληθείς σε αυτόν,
για όλη σας τη ζωή;
Δέχομαι.
Υποτιτλισμός: Τατιάνα Ραπακούλια